जर्नलिस्ट ने पति के सामने की थी टिप्पणी; दुखी होकर फिल्में छोड़ीं
Bhagya shri linkup rumored with Salman khan1989 में रिलीज हुई फिल्म मैंने प्यार किया से भाग्य श्री को पहचान मिली थी। इस फिल्म के बाद वो फिल्म इंडस्ट्री में एक
1989 में रिलीज हुई फिल्म 'मैंने प्यार किया' से भाग्यश्री को पहचान मिली थी। इस फिल्म के बाद वे फिल्म इंडस्ट्री में एक लीडिंग एक्ट्रेस के तौर पर जानी गईं। एक रिसेंट इंटरव्यू में उन्होंने अपने पर्सनल लाइफ के कुछ अनसुने किस्से सुनाए। भाग्यश्री ने कहा कि बेटे अभिमन्यु के जन्म के वक्त एक फीमेल जर्नलिस्ट की बातों से वे काफी आहत हो गई थीं।
भाग्यश्री ने कहा- मैं हॉस्पिटल में लेटी हुई थीं, तभी वो जर्नलिस्ट गुलदस्ता लेकर मुझसे मिलने आई। वो सीधे मेरे पति हिमालय के पास गई और कहा कि आपकी पत्नी के सलमान खान के साथ अफेयर की खबरें हैं और उन्होंने अभी-अभी एक बच्चे को जन्म दिया है, आपको कैसा लग रहा है?
मेरे और सलमान के बीच कोई रिश्ता नहीं था- भाग्यश्री
भाग्यश्री ने सिद्धार्थ कनान के साथ इंटरव्यू में आगे कहा, 'मैं उस जर्नलिस्ट की बातें सुन बिल्कुल शॉक्ड थी। मुझसे कभी किसी ने ऐसे बात नहीं की थी। उस जर्नलिस्ट ने ये बात मेरे बच्चे के जन्म के एक दिन बाद ही कही थी। मैंने प्यार किया की शूटिंग के वक्त सलमान काफी जेंटलमैन की तरह ट्रीट करते थे। उनके और मेरे बीच कोई रिश्ता नहीं था। मैं सोच में थी कि इस दुनिया में लोग किसी को लेकर इतना बुरा कैसे बोल सकते हैं।'
जर्नलिस्ट की बात से खफा भाग्यश्री ने इंडस्ट्री से दूरी बना ली
भाग्यश्री ने आगे कहा, 'मैं इस बात से इतनी खफा हो गई कि मैंने अपने घर पर फिल्मी मैगजीन मंगाना बंद कर दिया था। फिल्मी खबरें पढ़नी बंद कर दी थी। इसके बाद मैंने सिनेमाई दुनिया से दूरी बनाने का फैसला किया।'
19 साल की उम्र में बचपन के दोस्त से रचाई थी शादी
भाग्यश्री ने 1990 में सिर्फ 19 साल की उम्र में बचपन के दोस्त हिमालय दसानी से शादी कर ली थी। भाग्यश्री के पेरेंट्स इस शादी के खिलाफ थे, लेकिन वे नहीं मानीं। भाग्यश्री और हिमालय के दो बच्चे हुए। उनका बेटे अभिमन्यु एक्टर हैं।
मैंने प्यार किया में सलमान से ज्यादा पैसे भाग्यश्री को मिले थे
भाग्यश्री से जुड़ा एक दिलचस्प वाकया है। मैंने प्यार किया से उन्होंने फिल्मों में डेब्यू किया था, लेकिन इस फिल्म के लिए उन्हें सलमान खान से ज्यादा फीस मिली थी। सलमान को जहां 30 हजार रुपए मिले थे।
वहीं भाग्यश्री को एक लाख रुपए बतौर फीस मिली थी। मैंने प्यार किया के बाद भाग्यश्री ने त्यागी, पायल और घर आया मेरा परदेसी जैसी कुछ फिल्मों में काम किया लेकिन ये सभी फिल्में फ्लॉप रहीं।